הוועדה המסדרת, כנסת 21, פרוטוקול מספר 12, 2019-06-03 19:30

אופיר כץ: ערב טוב, חברות וחברי הכנסת.

אופיר כץ: אני רוצה לפתוח את הישיבה של הוועדה המסדרת.

אופיר כץ: יש לנו שלושה סעיפים, ונתחיל דווקא עם הסעיף השני, הבקשה של חבר הכנסת דוד ביטן להקדמת הדיון בהצעת חוק הבחירות לכנסת העשרים ושתיים.

אופיר כץ: היועץ המשפטי של ועדת הבחירות רוצה להסביר?

דין ליבנה: נוכח הקדמת הבחירות בלו"ז קצת קצר, נדרשות קצת התאמות, הוראות מיוחדות, על מנת שנוכל לקיים את הבחירות בלי קשיים לוגיסטיים מיוחדים.

דין ליבנה: מדובר בהצעה שמוסכמת על כל הסיעות וחתומה על ידי יושבי-ראש או חברים בכירים בכל הסיעות.

דין ליבנה: הבקשה של חבר הכנסת ביטן, היוזם הראשון, היא להקדים את הדיון על מנת שההצעה לא תעבור באמצע הבחירות אלא אם אפשר בתחילתן.

רועי פולקמן: אני מניח רק לשם הדוגמה, שהכוונה למשל היא שצריך להוציא מכרזים.

דין ליבנה: נכון.

רועי פולקמן: אז למשל בשלושה חודשים, יכול להיות שצריך להמשיך ולהאריך מכרזים.

רועי פולקמן: יש כל מיני עניינים לוגיסטיים שבלו"ז שקיים ועדת הבחירות לא יכולה להתמודד איתם.

רועי פולקמן: נדון בזה בדיון עצמו ונראה שזה הגיוני, כמובן, ולא אוטומטי.

רועי פולקמן: אבל זה אירוע שאחרת אי אפשר יהיה להתארגן אליו.

רועי פולקמן: בגלל זה חתמנו.

פנינה תמנו: זה כולל גם דיון על אלף העובדים?

דין ליבנה: גם עובדים, גם מכרזים.

דן מרזוק: אני רק אומר לחברי הכנסת החדשים, משמעות ההצבעה היא שאנחנו פוטרים את הצעת החוק מחובת המתנה של 45 ימים, ובאופן מעשי יהיה ניתן להביא את ההצעה הזאת לדיון מוקדם כבר השבוע או בשבוע הבא.

פנינה תמנו: בסדר גמור.

פנינה תמנו: מה שנקרא ייעול.

אופיר כץ: מי בעד?

אופיר כץ: מי נגד?

אופיר כץ: בעד – רוב

אופיר כץ: נמנעים – אין

אופיר כץ: ההצבעה עברה פה אחד.

אופיר כץ: בקשה שנייה, בקשת יושב-ראש הכנסת שלא לקיים ישיבת כנסת ביום שני, אסרו חג שבועות.

אופיר כץ: ירדנה, בבקשה.

ירדנה מלר-הורוביץ: ערב טוב.

ירדנה מלר-הורוביץ: היום קיים יושב-ראש הכנסת התייעצות עם שני סגניו, ובהתייעצות שאלו בעניין יום שני, אסרו חג שבועות, והתקבלה החלטה לפנות לוועדה המסדרת כדי לבטל את הישיבה ביום שני.

אופיר כץ: אנחנו מבקשים בעצם שתאכלו, תשתו, תיהנו.

אופיר כץ: זו הבקשה.

אופיר כץ: מי בעד?

אופיר כץ: מי נגד?

אופיר כץ: בעד – רוב

אופיר כץ: נמנעים – אין

אופיר כץ: ההצעה התקבלה פה אחד, לא לקיים ישיבת כנסת ביום שני.

אופיר כץ: בקשה נוספת, בחירת ממלא מקום ליו"ר הכנסת בעת היעדרו מן הארץ.

ירדנה מלר-הורוביץ: חוק היסוד קובע שאם יוצא יושב-ראש הכנסת את גבולות המדינה, הוא ימנה סגן ליושב-ראש הכנסת שימלא את מקומו עד שישוב.

ירדנה מלר-הורוביץ: הסגן ליושב-ראש הכנסת שיכהן כממלא מקום הוא הסגן שנבחר לכך על ידי ועדת הכנסת, במקרה זה הוועדה המסדרת.

ירדנה מלר-הורוביץ: יושב-ראש הכנסת יוצא לחו"ל ביום שלישי, 18 ביוני, ט"ו בסיוון התשע"ט, והוא רוצה לשוב ארצה ביום ראשון, כ' בסיוון התשע"ט, 23 ביוני 2019.

ירדנה מלר-הורוביץ: לכן הוא ממליץ כי סגן היושב-ראש יהיה חבר הכנסת ישראל אייכלר, שימלא את מקומו בימים האלה.

אופיר כץ: מי בעד?

אופיר כץ: מי נגד?

אופיר כץ: בעד – רוב

אופיר כץ: נמנעים – אין

אופיר כץ: ההחלטה אושרה פה אחד.

אופיר כץ: תודה, ערב טוב.